pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อาเซียน-จีน กระชับความร่วมมืออย่างรอบด้านตามวิสัยทัศน์ความเป็นหุ้นส่วนทางยุทธศาสตร์ ค.ศ. 2030
วันอาทิตย์ที่ 3 พฤศจิกายน 2562
อาเซียน-จีน กระชับความร่วมมืออย่างรอบด้านตามวิสัยทัศน์ความเป็นหุ้นส่วนทางยุทธศาสตร์ ค.ศ. 2030
อาเซียน-จีน กระชับความร่วมมืออย่างรอบด้านตามวิสัยทัศน์ความเป็นหุ้นส่วนทางยุทธศาสตร์ ค.ศ. 2030
วันนี้ (3 พฤศจิกายน 2562) เวลา 09.45 น. ณ ห้อง Sapphire 204 ศูนย์แสดงสินค้าและการประชุมอิมแพ็ค เมืองทองธานี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมสุดยอดอาเซียน-จีน ครั้งที่ 22 ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี กล่าวสรุปสาระสําคัญ ดังนี้
การประชุมสุดยอดอาเซียน-จีน ครั้งที่ 22 มีขึ้นเพื่อร่วมกําหนดทิศทางความสัมพันธ์และความร่วมมือระหว่างอาเซียนกับจีน พร้อมแลกเปลี่ยนข้อคิดเห็นในประเด็นระดับภูมิภาคและระหว่างประเทศที่อยู่ในความสนใจ ร่วมกัน โดยมีประเทศสมาชิก 10 ประเทศอาเซียน และนายกรัฐมนตรีสาธารณรัฐประชาชนจีนเข้าร่วม
นายกรัฐมนตรีกล่าวว่า การประชุมในวันนี้ถือเป็นโอกาสดีที่อาเซียนและจีนจะได้เสริมสร้างความเป็นหุ้นส่วนทางยุทธศาสตร์ให้สูงขึ้นอีกระดับ เพื่อประโยชน์ร่วมกันและของภูมิภาค ความสัมพันธ์ระหว่างอาเซียนกับจีนถือว่ามีพลวัตมากที่สุดประเทศหนึ่ง จากพัฒนาการความสัมพันธ์ใน 10 ปีที่ผ่านมา โดยถือเป็นเสาหลักสําคัญที่ค้ําจุนสันติภาพ เสถียรภาพ ความเจริญรุ่งเรือง และความยั่งยืนของภูมิภาค
ไทยในฐานะประธานอาเซียน หวังที่จะเห็นความสัมพันธ์อาเซียน-จีน เจริญเติบโตยิ่งขึ้นไป เพื่อความผาสุกและผลประโยชน์ของประชาชนทั้งสองฝ่าย ทั้งนี้ อาเซียนชื่นชมจีน สําหรับบทบาทในการส่งเสริมความเป็นแกนกลางของอาเซียนในโครงสร้างสถาปัตยกรรมในภูมิภาคและในการช่วยขับเคลื่อนความร่วมมือด้านความมั่นคง เศรษฐกิจความเชื่อมโยง และความร่วมมือระหว่างประชาชนอย่างแข็งขัน
ในปี 2561 ที่ผ่านมา ครบรอบ 15 ปี ความเป็นหุ้นส่วนยุทธศาสตร์อาเซียนและจีน โดยได้รับรอง “วิสัยทัศน์ความเป็นหุ้นส่วนทางยุทธศาสตร์อาเซียน-จีน ค.ศ. 2030” ที่ถือเป็นแนวทางความสัมพันธ์อย่างรอบด้านระหว่างกัน โดยที่ผ่านมา ทั้งสองฝ่ายได้กระชับความร่วมมือตามวิสัยทัศน์ดังกล่าว เช่น การที่จีนยังคงตําแหน่งคู่ค้าอันดับหนึ่งของอาเซียน และมีเป้าหมายที่จะเพิ่มมูลค่าการค้าและการลงทุนระหว่างกันถึง 1 ล้านล้าน และ 150 ล้านดอลลาร์สหรัฐ ตามลําดับ ภายในปีหน้า การที่อาเซียนและจีนจะส่งเสริมความเชื่อมโยงระหว่างกัน โดยมีแผนการสร้างความเชื่อมโยงระหว่างแผนแม่บทของอาเซียนในเรื่องนี้ (MPAC 2025) กับ BRI ของจีน รวมถึงการสนับสนุนระบบพหุภาคีนิยมและภูมิภาคนิยม เพื่อส่งเสริมเสถียรภาพและความเจริญรุ่งเรืองในภูมิภาค
โอกาสนี้ นายกรัฐมนตรียังได้เน้นย้ําถึงความสําคัญในการรักษาพลวัตด้านความมั่นคงที่ยั่งยืนระหว่างกัน ซึ่งทั้งสองฝ่ายได้ส่งเสริมความไว้เนื้อเชื่อใจในระดับยุทธศาสตร์ และร่วมมือกันเสริมสร้างโครงสร้างสถาปัตยกรรมในภูมิภาคที่มีอาเซียนเป็นแกนกลาง ผ่านกลไกต่าง ๆ
ในด้านเศรษฐกิจ ไทยให้ความสําคัญกับการส่งเสริมความร่วมมือด้านเศรษฐกิจทางทะเล การสร้างความเชื่อมโยงทางเศรษฐกิจระหว่างอาเซียนกับ Greater Bay Area (GBA) ซึ่งเป็นพื้นที่ที่มีพลวัตทางเศรษฐกิจที่สูง รวมทั้งประสงค์ที่จะเชิญชวนให้อาเซียน จีน และรวมถึงประเทศที่สาม มาลงทุนใน EEC ในภาคตะวันออกของไทย
โดยไทยยินดีที่จะประกาศว่า อาเซียนและจีนกําหนดให้ปี พ.ศ. 2563 เป็น “ปีแห่งความร่วมมือด้านเศรษฐกิจดิจิทัลอาเซียน-จีน” ซึ่งนายกรัฐมนตรีเชื่อมั่นว่า จะช่วยขยายโอกาสทางเศรษฐกิจและการค้า เพื่อความมั่งคั่งของภูมิภาค
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงโดฮา ร่วมกับชมรมคนไทยในกาตาร์และผู้มีจิตศรัทธา นำถุงยังชีพไปแจกจ่ายให้แก่คนไทยที่ได้รับผลกระทบจากสถานการณ์การแพร่ระบาดของ COVID-19 [กระทรวงการต่างประเทศ]
วันอังคารที่ 28 เมษายน 2563
สถานเอกอัครราชทูต ณ กรุงโดฮา ร่วมกับชมรมคนไทยในกาตาร์และผู้มีจิตศรัทธา นําถุงยังชีพไปแจกจ่ายให้แก่คนไทยที่ได้รับผลกระทบจากสถานการณ์การแพร่ระบาดของ COVID-19 [กระทรวงการต่างประเทศ]
สถานเอกอัครราชทูต ณ กรุงโดฮา ร่วมกับชมรมคนไทยในกาตาร์และผู้มีจิตศรัทธา นําถุงยังชีพไปแจกจ่ายให้แก่คนไทยที่ได้รับผลกระทบจากสถานการณ์การแพร่ระบาดของ COVID-19 และยังไม่สามารถเดินทางกลับประเทศไทยได้ในขณะนี้ จํานวน 179 ราย
เมื่อวันที่ ๒๒ - ๒๗ เมษายน ๒๕๖๓ สถานเอกอัครราชทูต ณ กรุงโดฮา ร่วมกับชมรมคนไทยในกาตาร์และผู้มีจิตศรัทธา นําถุงยังชีพไปแจกจ่ายให้แก่คนไทยในกาตาร์ที่ได้รับผลกระทบจากสถานการณ์การแพร่ระบาดของ COVID-19 และยังไม่สามารถเดินทางกลับประเทศไทยได้ในขณะนี้เพิ่มเติม จํานวน ๑๗๙ ราย โดยสถานเอกอัครราชทูตฯ ร่วมกับชมรมคนไทยในกาตาร์ ได้นําถุงยังชีพไปมอบให้แก่คนไทยที่ประสบความเดือดร้อนยังสถานที่พักจํานวน ๑๑๖ ราย และมีผู้เดินทางมารับถุงยังชีพด้วยตนเองที่สถานเอกอัครราชทูตฯ จํานวน ๖๓ ราย ซึ่งสถานเอกอัครราชทูตฯ จะยังคงทยอยให้ความช่วยเหลือด้านอาหาร เวชภัณฑ์และสิ่งของจําเป็น เพื่อบรรเทาความเดือดร้อนของคนไทยที่ได้รับผลกระทบต่อไป
สถานเอกอัครราชทูตฯ ขอขอบคุณธารน้ําใจจากคนไทยและชาวต่างชาติที่ได้ร่วมกันบริจาคเงินและนําอาหาร เวชภัณฑ์และสิ่งของจําเป็นต่าง ๆ มาร่วมบริจาคเพื่อช่วยบรรเทาความเดือดร้อนของคนไทยในกาตาร์ โดยมีรายนามผู้ร่วมบริจาคเพิ่มเติมระหว่างวันที่ ๒๒ - ๒๖ เมษายน ๒๕๖๓ ดังนี้
๑. Mr. Yann Aubert
๒. คุณกนิษฐา เตโช
๓. คุณโคมและครอบครัว
๔. ครอบครัวทองสุข และ Al-Dosary Family
๕. คุณสมภพ ยืนยาวและครอบครัว
๖. คุณศิริเอมอร ชาติวงศ์
๗. คุณมัลลิกา อินเสน และกลุ่มแม่บ้านคนไทยในกาตาร์
๘. คุณเวทิดา ตรันเจริญ
๙. ข้าราชการและเจ้าหน้าที่สถานเอกอัครราชทูต ณ กรุงโดฮา
รัฐบาลไทย-ข่าวทำเนียบรัฐบาล-ศบค. เปิดตัวแพลตฟอร์ม “ไทยชนะ” สนับสนุนมาตรการผ่อนปรนระยะ 2
วันพฤหัสบดีที่ 14 พฤษภาคม 2563
ศบค. เปิดตัวแพลตฟอร์ม “ไทยชนะ” สนับสนุนมาตรการผ่อนปรนระยะ 2
ศบค. เปิดตัวแพลตฟอร์ม “ไทยชนะ” สนับสนุนมาตรการผ่อนปรนระยะ 2
ศูนย์บริหารสถานการณ์ โควิด-19 (ศบค.) เผยโฉมแพลตฟอร์ม “ไทยชนะ” เพื่อป้องกันและลดความเสี่ยงในการแพร่กระจายโรคโควิด-19 ช่วยให้ทุกฝ่ายปฏิบัติตามมาตรการผ่อนปรนระยะ 2 ได้อย่างมีประสิทธิภาพ
ผศ.(พิเศษ) นพ.พลวรรธน์ วิทูรกลชิต ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) ในฐานะเจ้าหน้าที่ศูนย์ปฏิบัติการด้านสื่อสารโทรคมนาคม และสื่อสังคมออนไลน์ ร่วมแถลงข่าวของศูนย์บริหารสถานการณ์ โควิด-19 (ศบค.) กล่าวว่า คณะทํางานบูรณาการชุดข้อมูลการบริหารสถานการณ์การแพร่ระบาดของโรคติดเชื้อไวรัสโคโรนา 2019 ของ ศบค. ได้พัฒนาแพลตฟอร์ม ชื่อว่า “ไทยชนะ” เพื่อเป็นผู้ช่วยดิจิทัลในการทํางานเพื่อป้องกันและลดความเสี่ยงการแพร่กระจายโรคโควิด-19 ได้ง่ายขึ้นเมื่อมีการประกาศมาตรการผ่อนปรน ระยะ 2
จุดเด่นของแพลตฟอร์ม “ไทยชนะ” จะเป็นเครื่องมือเพื่อช่วยให้การสอบสวนโรคทําได้อย่างถูกต้องและรวดเร็ว ขณะที่ ประชาชนและสถานประกอบการต่าง ก็สามารถปฏิบัติตามมาตรการผ่อนปรนได้เป็นไปอย่างมีประสิทธิภาพ
“การใช้งาน “ไทยชนะ” จะเป็นประโยชน์กับประชาชน ให้ได้รับการแจ้งเตือนหากพบความเสี่ยงในการติดเชื้อ และสามารถนําข้อมูลไปเป็นหลักฐาน เพื่อประกอบการรับการตรวจคัดกรองทาง ห้องปฏิบัติการฟรี อีกทั้งสามารถตรวจสอบความเสี่ยงของสถานที่ให้บริการ ขณะที่ ทางฝั่งผู้ประกอบการที่ปฏิบัติตามมาตรการ ก็จะได้รับการรับรอง อีกทั้งสามารถนําผลการประเมินมาปรับปรุงการบริการให้เป็นไปตามมาตรการที่กําหนด” นพ.พลวรรธน์กล่าว
สําหรับการใช้งานแพลตฟอร์ม "ไทยชนะ" จะมีผู้เกี่ยวข้อง 3 ฝ่าย ได้แก่ 1.กิจการ/กิจกรรมที่ได้รับการผ่อนปรน ตามมาตรการควบคุมโรค 5 ข้อ เพื่อรับ QR Code และพิมพ์ QR แปะไว้หน้าร้านค้า 2.ประชาชน เมื่อจะเข้าไปใช้บริการในร้านค้า/สถานประกอบการ check-in โดยใช้โทรศัพท์มือถือสแกนคิวอาร์โค้ดหน้าร้าน เมื่อใช้เสร็จก็ check-out ผ่านการสแกน QR อีกทั้งสามารถทําแบบประเมินความพึงพอใจในการใช้บริการร้านค้านั้นๆ ซึ่งคะแนน (เรตติ้ง) จะเป็นการสร้างแรงจูงใจให้ร้านค้า/สถานประกอบการแข่งขันให้บริการที่ดี และ 3. เจ้าหน้าที่ตาม พ.ร.บ.ควบคุมโรค และ พ.ร.ก.ฉุกเฉิน ซึ่งมีหน้าที่ตรวจการปฏิบัติตามมาตรการผ่อนปรนฯ ของ ศบค. ในการเข้าปฏิบัติการทุกครั้ง จะต้องมีการแสดงตัวตนผู้พิทักษ์ ก่อนเข้าตรวจสอบร้านค้า ซึ่งข้อมูลที่ลงทะเบียนไว้กับ “ไทยชนะ” จะแสดงข้อมูลชื่อ รูปติดบัตร และข้อมูลเจ้าหน้าที่รายนั้นๆ โดยร้านค้าสามารถสแกน QR ผ่านมือถือเพื่อตรวจสอบว่าเป็นผู้พิทักษ์จริง
“ประชาชนไม่ต้องกังวลเรื่องข้อมูลส่วนบุคคลในการเข้าลงทะเบียนใช้งานแพลตฟอร์มไทยชนะ เนื่องจาก ศบค. พิจารณามอบหมายให้ กรมควบคุมโรคเป็น ผู้ควบคุมข้อมูล และให้กระทรวงการคลัง(ธนาคารกรุงไทย) เป็นผู้ประมวลผลข้อมูล เป็นการร่วมกันทํางานด้านระบบบูรณาการข้อมูลเพื่อบริหารสถานการณ์โควิด-19” นพ. พลวรรธน์กล่าว
****************
รัฐบาลไทย-ข่าวทำเนียบรัฐบาล-วว./ บริษัท HEBEI BAOLI ENGINEERING EQUIPMENT CORPORATION LIMITED. ร่วมหารือเรื่อง “โครงการประเมินสมรรถนะ และอายุการใช้งาน ของข้อต่อขยายตัวสะพานต้านทานแผ่นดินไหว”
วันศุกร์ที่ 1 พฤศจิกายน 2562
วว./ บริษัท HEBEI BAOLI ENGINEERING EQUIPMENT CORPORATION LIMITED. ร่วมหารือเรื่อง “โครงการประเมินสมรรถนะ และอายุการใช้งาน ของข้อต่อขยายตัวสะพานต้านทานแผ่นดินไหว”
วว./ บริษัท HEBEI BAOLI ENGINEERING EQUIPMENT CORPORATION LIMITED. ร่วมหารือเรื่อง “โครงการประเมินสมรรถนะ และอายุการใช้งาน ของข้อต่อขยายตัวสะพานต้านทานแผ่นดินไหว”
นายอาณัติ หาทรัพย์ ผู้อํานวยการศูนย์ทดสอบมาตรฐานระบบขนส่งทางราง (ศทร.) สถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม (อว.) และทีมงาน ร่วมหารือกับบริษัทHebei BAOLI Engineering Equipment Corporation Limited. ประเด็นเรื่อง โครงการประเมินสมรรถนะ (Performance) และอายุการใช้งาน (Service life time) ข้อต่อขยายตัวสะพานต้านทานแผ่นดินไหว (Anti-seismic Bridge Expansion Joint) ชนิด Modular โดย บริษัทฯ จะส่งตัวอย่างข้อต่อสะพานขนาดจริงให้แก่ ศทร. วว. เพื่อประเมินสมรรถนะและอายุการใช้งานตามมาตรฐาน AASHTO ซึ่งกําหนดให้ชิ้นส่วนสะพานในงานถนนและทางหลวงต้องสามารถใช้งานได้อย่างปลอดภัยไม่น้อยกว่า 75 ปี (วันที่ 29 ตุลาคม 2562 ณ ศูนย์ทดสอบมาตรฐานระบบขนส่งทางราง วว. เทคโนธานี คลองห้า จ.ปทุมธานี)
กองประชาสัมพันธ์ สํานักสื่อสารองค์กร วว. โทร. 0 2577 9360 - 61 โทรสาร. 0 2577 9362 E-mail :pr@tistr.or.th
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-​นายกรัฐมนตรีขอบใจน้องเต้าอี้ พร้อมเป็นกำลังใจในการดำเนินชีวิต ชี้ครอบครัวเป็นพลังสำคัญช่วยดูแลกายและใจให้มีความสุข
วันจันทร์ที่ 12 มิถุนายน 2560
​นายกรัฐมนตรีขอบใจน้องเต้าอี้ พร้อมเป็นกําลังใจในการดําเนินชีวิต ชี้ครอบครัวเป็นพลังสําคัญช่วยดูแลกายและใจให้มีความสุข
นายกฯ ส่งกําลังใจให้น้องเต้าอี้ แม้ร่างกายจะไม่สมบูรณ์แต่ยังแสดงถึงจิตใจที่มีความโอบอ้อมอารี พร้อมขอให้ดําเนินชีวิตได้อย่างมีความสุขและหายจากอาการป่วยโดยเร็ว
นายกฯ ขอบใจน้องเต้าอี้ พร้อมเป็นกําลังใจในการดําเนินชีวิต ชี้ครอบครัวเป็นพลังสําคัญช่วยดูแลกายและใจให้มีความสุข
พลเอก ประยุทธ์ จันทร์โอชา นายกรัฐมนตรี ได้อ่านข้อความของ ด.ช.ธรรมสมิต นวเศรษฐกุล หรือน้องเต้าอี้ อายุ 8 ปี ที่เผยแพร่ทางโซเชียลมีเดีย ซึ่งเป็นข้อความที่เต้าอี้ได้เขียนด้วยลายมือตนเอง เพื่อให้กําลังใจนายกรัฐมนตรีในการทํางาน พร้อมกับเชิญชวนไปชมภาพยนตร์เรื่อง Gleason ในวันที่ 17 มิ.ย.นี้ โดยกล่าวว่า
“ขอขอบใจน้องเต้าอี้ที่ได้ส่งกําลังใจให้กับนายกรัฐมนตรี แม้ร่างกายน้องเต้าอี้จะไม่สมบูรณ์แต่ยังนึกถึงผู้อื่น แสดงถึงจิตใจที่มีความโอบอ้อมอารี จึงขอส่งกําลังใจกลับไปยังน้องเต้าอี้ให้สามารถดําเนินชีวิตได้อย่างมีความสุขและหายจากอาการป่วยโดยเร็ว พร้อมทั้งย้ําว่าครอบครัวและคนรอบข้างจะเป็นพลังสําคัญที่ช่วยผลักดันให้น้องเต้าอี้มีกําลังใจที่ดี โดยใช้ศักยภาพที่มีอยู่ในการพัฒนาตนเอง และทํากิจกรรมร่วมกับผู้อื่นได้เหมือนกับเด็กปกติทั่วไป”
สําหรับภาพยนตร์เรื่อง Gleason ที่น้องเต้าอี้เชิญนายกรัฐมนตรีไปร่วมชมด้วยนั้น นายกรัฐมนตรีเห็นว่า ภาพยนตร์ดังกล่าวเป็นหนึ่งในภาพยนตร์สารคดีตัวอย่างที่ช่วยสร้างแรงบันดาลใจให้ผู้ป่วยโรคกล้ามเนื้ออ่อนแรงสามารถใช้ชีวิตได้อย่างปกติและร่วมช่วยเหลือสังคม รวมทั้งยังให้ความรู้เกี่ยวกับโรคและการดูแลผู้ป่วยอย่างถูกวิธี จึงทําให้ภาพยนตร์เรื่องนี้พิเศษกว่าภาพยนตร์ทั่วไป
อย่างไรก็ตาม แม้วันที่ 17 มิ.ย. จะตรงกับวันหยุดสุดสัปดาห์ แต่นายกรัฐมนตรีมีภารกิจราชการที่ค้างอยู่มาก และต้องเตรียมการสําหรับการปฏิบัติงานในสัปดาห์ถัดไป จึงอาจมอบหมายให้คณะทํางานโฆษกประจําสํานักนายกรัฐมนตรีไปร่วมชมภาพยนตร์กับน้องเต้าอี้แทน
--------------
สํานักโฆษก
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 15 พฤษภาคม 2561
วันอังคารที่ 15 พฤษภาคม 2561
สรุปข่าวการประชุมคณะรัฐมนตรี 15 พฤษภาคม 2561
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-กสร. ปล่อยกู้ 290 ล้าน เปิดโอกาสนายจ้าง  พัฒนาความปลอดภัยในการทำงาน
วันอังคารที่ 5 มิถุนายน 2561
กสร. ปล่อยกู้ 290 ล้าน เปิดโอกาสนายจ้าง  พัฒนาความปลอดภัยในการทํางาน
กรมสวัสดิการและคุ้มครองแรงงาน ปล่อยกู้ผ่านกองทุนความปลอดภัยฯ ในอัตราดอกเบี้ยต่ําเปิดโอกาสนายจ้างปรับปรุงแก้ไขสภาพการทํางานให้มีความปลอดภัย พร้อมส่งเจ้าหน้าที่สร้างการรับรู้การเข้าถึงสิทธิกองทุนฯ แก่ผู้เกี่ยวข้องทั่วประเทศ
นายทศพล กฤตวงศ์วิมาน รองอธิบดีกรมสวัสดิการและคุ้มครองแรงงาน (กสร.) กล่าวในโอกาสเป็นประธานเปิดการอบรมโครงการสร้างการรับรู้และประชาสัมพันธ์กองทุนความปลอดภัย อาชีวอนามัย และสภาพแวดล้อมในการทํางาน วันที่ 4 มิถุนายน 2561 ณ โรงแรม เซนท์ โทรเปซ บีช รีสอร์ท จังหวัดจันทบุรีว่ากองทุนความปลอดภัย อาชีวอนามัย และสภาพแวดล้อมในการทํางานจัดตั้งขึ้นตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 เพื่อเป็นแหล่งเงินทุนให้แก่นายจ้าง สถานประกอบกิจการ ได้กู้ยืมเพื่อนําไปใช้ในการแก้ไขปรับปรุงสภาพการทํางานที่ไม่ปลอดภัยและลดความสูญเสียเนื่องจากการประสบอันตรายจากการทํางาน ซึ่งสถานประกอบกิจการสามารถยื่นเรื่องขอกู้เพื่อไปปรับปรุงระบบความปลอดภัยในสถานประกอบกิจการรายละไม่เกิน 2 ล้านบาท ดอกเบี้ยร้อยละ 2 ต่อปี มีระยะเวลาการชําระคืนเงินกู้ 5 ปี ปลอดการชําระคืนเงินต้น 1 ปี ปัจจุบันมีสถานประกอบกิจการกู้ไปแล้ว 37 ราย เป็นเงิน 18 ล้านบาท ทั้งนี้ กสร.มียอดเงินสะสมในกองทุนสําหรับปล่อยกู้ทั้งหมด 290 ล้านบาท
นายทศพล กล่าวเพิ่มเติมว่า สําหรับการอบรมโครงการสร้างการรับรู้และประชาสัมพันธ์กองทุน ความปลอดภัยฯ มีวัตถุประสงค์เพื่อให้เจ้าหน้าที่ของกสร.ทั้งในส่วนกลางและภูมิภาคได้มีความรู้ ความเข้าใจ เกี่ยวกับการให้บริการของกองทุนความปลอดภัยฯ และสามารถสนับสนุนข้อมูลดังกล่าวให้แก่ สถานประกอบกิจการในพื้นที่ ให้สามารถเข้าสิทธิประโยชน์ของกองทุนฯ นําไปแก้ไขสภาพความไม่ปลอดภัยหรือเพื่อป้องกันการเกิดอุบัติเหตุและโรคอันเนื่องจากการทํางาน ทั้งนี้ ผู้ที่สนใจสามารถสอบถามรายละเอียด ได้ที่กองความปลอดภัยแรงงาน โทรศัพท์ 0 2448 8338 ต่อ 833 เว็บไซต์ http://oshfund.labour.go.thหรือที่หน่วยงานในสังกัดกรมสวัสดิการและคุ้มครองแรงงานทั่วประเทศ
รัฐบาลไทย-ข่าวทำเนียบรัฐบาล-กระทรวงดิจิทัลฯ เตรียมจับมือกระทรวงโทรคมนาคมฯ สาธารณรัฐแอฟริกาใต้ ผลักดันด้านดิจิทัลไทยในทุกมิติ
วันพฤหัสบดีที่ 16 มีนาคม 2560
กระทรวงดิจิทัลฯ เตรียมจับมือกระทรวงโทรคมนาคมฯ สาธารณรัฐแอฟริกาใต้ ผลักดันด้านดิจิทัลไทยในทุกมิติ
กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม เปิดเผยว่า ในโอกาสเดินทางเข้าร่วมการประชุม Global Entrepreneurship Congress (GEC2017) ณ นครโจฮันเนสเบิร์ก สาธารณรัฐแอฟริกาใต้ ระหว่างวันที่ 13 – 17 มีนาคม 2560 ได้นําคณะผู้แทนประเทศไทยร่วมหารือทวิภาคีกับ H.E. Dr Siyabonga Cwele รัฐมนตรีว่าการกระทรวงโทรคมนาคมและบริการไปรษณีย์แห่งสาธารณรัฐแอฟริกาใต้ เมื่อวันที่ 13 มีนาคม 2560 ณ กระทรวงโทรคมนาคมและบริการไปรษณีย์แห่งสาธารณรัฐแอฟริกาใต้ กรุงพริทอเรีย โดยมี นายสุรศักดิ์ สุภารัตน์ อุปทูตรักษาราชการ ณ กรุงพริทอเรีย เจ้าหน้าที่จากสถานเอกอัครราชทูตฯ และเจ้าหน้าที่ที่เกี่ยวข้องของทั้งสองกระทรวงฯ เข้าร่วมการหารือเกี่ยวกับการดําเนินนโยบายและความท้าทายด้านดิจิทัลของทั้งสองประเทศ โดยในปัจจุบันสาธารณรัฐแอฟริกาใต้ได้ให้ความสําคัญเกี่ยวกับการใช้เทคโนโลยีดิจิทัลในการจัดการภัยพิบัติ และการมีส่วนร่วมของภาคเอกชนในการพัฒนาโครงสร้างพื้นฐานด้านดิจิทัลของประเทศ ในส่วนของประเทศไทย รัฐมนตรีว่าการกระทรวงดิจิทัลฯ ได้แบ่งปันประสบการณ์ และการดําเนินนโยบายดิจิทัลเพื่อเศรษฐกิจและสังคมของไทย อาทิ การขยายโครงข่ายอินเทอร์เน็ตความเร็วสูงให้ครอบคลุมทุกหมู่บ้านทั่วประเทศ ซึ่งกระทรวงดิจิทัลฯ จะมีการสนับสนุนให้ประชาชนในชนบทสามารถเข้าถึงระบบ e-Health และค้าขายในตลาดโลกได้อย่างมีประสิทธิภาพผ่าน e-Commerce นับเป็นการลดความเหลื่อมล้ําด้านดิจิทัลระหว่างประชาชนในเมืองและชนบทได้อย่างมีประสิทธิภาพ พร้อมกันนี้ รัฐบาลไทย ได้ให้ความสําคัญและอยู่ระหว่างการดําเนินการบูรณาการข้อมูลภาครัฐ และพัฒนาระบบ e-Government เพื่อพัฒนาการบริการประชาชนและภาคเอกชนให้มีประสิทธิภาพมากยิ่งขึ้น
“จากการหารือครั้งนี้ทั้งสองฝ่ายได้เห็นพ้องร่วมกันเกี่ยวกับบทบาทสําคัญของความมั่นคงปลอดภัยทางไซเบอร์ (Cyber Security) การมีส่วนร่วมของภาคเอกชน การส่งเสริมธุรกิจ SMEs และ Startups รวมถึงบุคลากรด้านดิจิทัลที่มีศักยภาพ เนื่องจากเป็นกลไกสําคัญในการขับเคลื่อนนโยบายด้านดิจิทัล ตลอดจนศักยภาพของเทคโนโลยีดิจิทัลในการพัฒนาเศรษฐกิจและสังคมของประเทศแบบก้าวกระโดด และการใช้เทคโนโลยีดิจิทัลในการเชื่อมโยงประเทศไทยกับแอฟริกาใต้ รวมถึงการเชื่อมโยงภูมิภาคอาเซียนและแอฟริกา เพื่อโอกาสและความเจริญรุ่งเรืองของทั้งสองประเทศ อีกทั้งมีความเห็นร่วมกันให้มีการดําเนินการจัดทําบันทึกความเข้าใจด้านดิจิทัลเพื่อเป็นกลไกในการสร้างความร่วมมือที่เป็นรูปธรรมระหว่างสองประเทศต่อไปด้วย” ดร.พิเชฐฯ กล่าว
*************************************
รัฐบาลไทย-ข่าวทำเนียบรัฐบาล-ศูนย์ปฏิบัติการต่อต้านการทุจริต กระทรวงอุตสาหกรรม จัดสัมมนาเชิงปฏิบัติการเรื่อง “บทบาทภาคธุรกิจกับการต้านทุจริตติดสินบน”
วันศุกร์ที่ 7 กรกฎาคม 2560
ศูนย์ปฏิบัติการต่อต้านการทุจริต กระทรวงอุตสาหกรรม จัดสัมมนาเชิงปฏิบัติการเรื่อง “บทบาทภาคธุรกิจกับการต้านทุจริตติดสินบน”
รองปลัดกระทรวงอุตสาหกรรม ในฐานะหัวหน้าศูนย์ปฏิบัติการต่อต้านการทุจริต กระทรวงอุตสาหกรรม เป็นประธานเปิดการสัมมนาเชิงปฏิบัติการเรื่อง “บทบาทภาคธุรกิจกับการต้านทุจริตติดสินบน” ณ โรงแรมรามา การ์เดนท์ กรุงเทพฯ
เมื่อวันที่ 6 กรกฎาคม 2560 นางสาวนิสากร จึงเจริญธรรม รองปลัดกระทรวงอุตสาหกรรม ในฐานะหัวหน้าศูนย์ปฏิบัติการต่อต้านการทุจริต กระทรวงอุตสาหกรรม เป็นประธานเปิดการสัมมนาเชิงปฏิบัติการเรื่อง “บทบาทภาคธุรกิจกับการต้านทุจริตติดสินบน” โดยมีวัตถุประสงค์เพื่อเสริมสร้างเครือข่ายการป้องกันการทุจริตประพฤติมิชอบตามแนวประชารัฐ และรับฟังความคิดเห็นในการเสริมสร้างกระบวนการมีส่วนร่วมจากภาคเอกชนเพื่อร่วมเป็นเครือข่ายในการป้องกันการทุจริต ซึ่งมีผู้บริหาร และเจ้าหน้าที่ของกระทรวงอุตสาหกรรม กลุ่มสมาชิก สภาการเหมืองแร่ สภาหอการค้าไทย สภาอุตสาหกรรมแห่งประเทศไทย สมาคมพัฒนาวิสาหกิจขนาดกลางและขนาดย่อม ผู้ประกอบการกลุ่มธุรกิจต่างๆ และผู้แทนจากสํานักงาน ป.ป.ช. สํานักงาน ป.ป.ท. ร่วมสัมมนาในครั้งนี้ จํานวน 126 คน
โดยการสัมมนาครั้งนี้มีการบรรยายให้ความรู้จากศาสตราจารย์ ดร.เภสัชกร ภักดี โพธิศิริ ที่ปรึกษาคณะกรรมการ ป.ป.ช. เกี่ยวกับ “บทบาทภาคเอกชนกับการป้องกันและยับยั้งการทุจริตในเชิงรุก” และมีการสานเสวนา อภิปราย เรื่อง บทบาทภาคธุรกิจกับการต้านทุจริต จากคุณสุทธิเลิศ วีระไพบูลย์ รองประธานสภาการเหมืองแร่ คุณวิชัย อัศรัศกร รองประธานกรรมการหอการค้าไทย คุณนิกร สุศิริวัฒนนนท์ รองประธานสภาอุตสาหกรรมแห่งประเทศไทย และคุณนภดล ศรีภัทรา เลขาธิการสมาคมวิสาหกิจขนาดกลางและขนาดย่อม โดยมีอาจารย์ภาสกร เตือประโคน รองผู้อํานวยการสํานักวัฒนธรรม มหาวิทยาลัยขอนแก่น เป็นผู้ดําเนินรายการ ณ โรงแรมรามา การ์เดนท์ กรุงเทพฯ
รัฐบาลไทย-ข่าวทำเนียบรัฐบาล-แรงงานต่างด้าวสัญชาติใดบ้างที่ได้รับอนุญาตให้เดินทางเข้ามาในประเทศไทย ในมาตรการผ่อนปรนระยะที่ 6 ??
วันจันทร์ที่ 27 กรกฎาคม 2563
แรงงานต่างด้าวสัญชาติใดบ้างที่ได้รับอนุญาตให้เดินทางเข้ามาในประเทศไทย ในมาตรการผ่อนปรนระยะที่ 6 ??
แรงงานต่างด้าวสัญชาติใดบ้าง ที่ไอนุญาตให้เดินทางเข้ามาในประเทศไทย ในการผ่อนปรนระยะที่ 6 ??
Q : แรงงานต่างด้าวสัญชาติใดบ้างที่ได้รับอนุญาตให้เดินทางเข้ามาในประเทศไทย ในมาตรการผ่อนปรนระยะที่ 6 ??
A : แรงงานต่างด้าว 3 สัญชาติ ที่ได้รับอนุญาตให้เดินทางเข้าประเทศไทยได้ ในการผ่อนปรนมาตรการระยะที่ 6 ได้แก่ เมียนมาร์ ลาว กัมพูชา โดยจะต้องมีใบอนุญาตการทํางานและวีซ่าอย่างถูกกฎหมาย
รัฐบาลไทย-ข่าวทำเนียบรัฐบาล-พาณิชย์แนะผู้ส่งออกไทยตรวจสอบคุณสมบัติผู้นำเข้าในสหรัฐฯ
วันจันทร์ที่ 10 เมษายน 2560
พาณิชย์แนะผู้ส่งออกไทยตรวจสอบคุณสมบัติผู้นําเข้าในสหรัฐฯ
นางสาวพิมพ์ชนก วอนขอพร ผู้อํานวยการสํานักงานนโยบายและยุทธศาสตร์การค้า และโฆษกกระทรวงพาณิชย์ เปิดเผยว่า กระทรวงพาณิชย์ได้ติดตามการประกาศคําสั่งพิเศษ (Executive Order) ของประธานาธิบดีสหรัฐอเมริกาอย่างใกล้ชิด
โดยเฉพาะกรณีที่สหรัฐฯ ประกาศว่า ภายในเวลา 90 วัน สหรัฐฯ จะกําหนดให้ผู้นําเข้าของสหรัฐฯ ที่มีคุณสมบัติอย่างหนึ่งต่อไปนี้ คือ
(1) หน่วยงาน U.S. Customs and Border Protection (CBP) ไม่เคยมีข้อมูลการนําเข้าจากผู้นําเข้ามาก่อน (เป็นผู้นําเข้ารายใหม่)
(2) CBP มีข้อมูลว่าผู้นําเข้าดังกล่าวเคยหลีกเลี่ยงไม่จ่ายอากร AD หรือ CVD
(3) CBP มีข้อมูลว่าผู้นําเข้าดังกล่าวไม่จ่ายอากร AD หรือ CVD ภายในระยะเวลาที่กําหนด
ต้องวางเงินประกัน (bond) ในการนําเข้าสินค้าที่สหรัฐฯ เก็บ AD/CVD เข้ามา แต่ในขณะนี้ สหรัฐฯ ยังไม่ได้กําหนดรายละเอียดต่าง ๆ เช่น เก็บอัตราเท่าใด เก็บอย่างไร เป็นต้น คาดว่าจะต้องมีการออกประกาศให้
รายละเอียดเพิ่มเติมต่อไป
ทั้งนี้ จากการตรวจสอบนโยบายการค้าของสหรัฐฯ เบื้องต้น พบว่า สหรัฐฯ มีมาตรการ AD/CVD กับ
ประเทศต่าง ๆ หลายสินค้า โดยแยกเป็น AD 325 กรณี และ CVD 121 กรณี โดยเฉพาะในหมวดผลิตภัณฑ์เหล็ก เคมีภัณฑ์ ยานพาหนะและชิ้นส่วน ยางและพลาสติก อุปกรณ์ไฟฟ้า สิ่งทอ แร่ธาตุ และอาหารที่มีมูลค่าสูงและมีการบังคับใช้มาตรการดังกล่าวในหลายรายการ ซึ่งประกาศของสหรัฐฯ จะกระทบกับผู้นําเข้าสินค้าบางประเภทจากไทย คือ
(1) สินค้าที่สหรัฐฯ เคยใช้AD/CVD กับไทย อาทิ เหล็กแผ่นรีดร้อน ท่อสเตนเลส ข้อต่อท่อเหล็ก ท่อเหล็ก ลวดแรงดึงสูง ถุงพลาสติกหิ้ว และกุ้งแช่แข็ง และ
(2) สินค้าที่สหรัฐฯ ใช้มาตรการAD/CVD กับประเทศอื่น ๆ โดยเฉพาะจีน ที่ไทยมีการส่งออกด้วย อาทิ ยางรถยนต์ แผงโซลาร์เซลล์ เหล็กและผลิตภัณฑ์ กุ้งแช่แข็ง เป็นต้น
โฆษกกระทรวงพาณิชย์ กล่าวว่า เพื่อมิให้การส่งออกสินค้าไทยประเภทที่กล่าวถึงข้างต้น ต้องได้รับผลกระทบโดยไม่จําเป็น กระทรวงพาณิชย์จึงอยากขอให้ผู้ส่งออกไทยตรวจสอบคุณสมบัติของผู้นําเข้าในสหรัฐฯ ที่เป็นผู้นําเข้าสินค้าของตนอย่างระมัดระวังว่า ไม่เคยเป็นผู้ที่ไม่จ่ายเงินค่าอากร AD/CVD ให้สหรัฐฯ หรือเป็นผู้นําเข้ารายใหม่เลย เพื่อมิให้ผู้นําเข้าถูกเรียกวางเงินประกันเพิ่ม ซึ่งอาจมีความเสี่ยงที่จะมาเรียกร้องให้ผู้ส่งออกไทยร่วมรับภาระค่าใช้จ่ายนั้นด้วย นอกจากนี้ การวางเงินประกันอาจกลายเป็นการเพิ่มต้นทุนการส่งออกของไทย หรือการนําเข้าสินค้าจากไทย โดยเฉพาะหากการคืนเงินใช้เวลานาน หรือเกิดกรณีพิพาทกัน
สําหรับประกาศฉบับที่ใช้เรื่อง AD/CVD ของสหรัฐฯนี้ ไม่ได้กล่าวถึงการประเมินเพื่อระบุประเทศเหมือนประกาศอีกฉบับเกี่ยวกับการขาดดุล (trade deficits) แต่จะใช้กับสินค้าจากทุกประเทศที่ถูกเรียกเก็บอากร AD/CVD เมื่อสหรัฐฯ ได้จัดทํารายละเอียดแนวทางปฏิบัติที่ชัดเจนออกมาใน 90 วัน
ทั้งนี้ AD หรือ anti-dumping คือ การเก็บอากรเพื่อชดเชยการทุ่มตลาด (ขายของต่ํากว่าราคาทุน) และ CVD หรือ countervailing duties คือ อากรที่เก็บจากการที่ประเทศคู่ค้ามีการอุดหนุนในสินค้านั้นๆ โดยเป็นการอุดหนุนที่ไม่สามารถทําได้ภายใต้ WTO
โฆษกกระทรวงพาณิชย์กล่าวตอนท้ายว่า กระทรวงพาณิชย์มิได้นิ่งนอนใจเรื่องมาตรการสหรัฐฯ โดยได้ติดตามประเมินสถานการณ์อย่างใกล้ชิดตลอดเวลา มีการหารือกับทั้งภาครัฐและภาคเอกชนอย่างต่อเนื่อง และจะให้ข้อมูลที่จําเป็นต่อสาธารณะเป็นระยะ ๆ ต่อไป
รัฐบาลไทย-ข่าวทำเนียบรัฐบาล-WHO ชมมาตรการ Social Distancing ไทย หากประชาชนร่วมมือจะส่งผลดีต่อการควบคุม ป้องกันโรค
วันศุกร์ที่ 20 มีนาคม 2563
WHO ชมมาตรการ Social Distancing ไทย หากประชาชนร่วมมือจะส่งผลดีต่อการควบคุม ป้องกันโรค
ผู้แทนองค์การอนามัยโลกชื่นชมมาตรการเว้นระยะห่างทางสังคม (Social Distancing) ของประเทศไทย หากประชาชนร่วมมือจะเป็นประโยชน์ต่อการควบคุม ป้องกันการแพร่ระบาดของโรคโควิด-19 ได้ดีกว่าการใช้วัคซีน
ผู้แทนองค์การอนามัยโลกชื่นชมมาตรการเว้นระยะห่างทางสังคม (Social Distancing) ของประเทศไทย หากประชาชนร่วมมือจะเป็นประโยชน์ต่อการควบคุม ป้องกันการแพร่ระบาดของโรคโควิด-19 ได้ดีกว่าการใช้วัคซีน
วันนี้ (20 มีนาคม 2563) ที่กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังการหารือกับนายแพทย์แดเนียล เคอร์เทสซ์ (Dr. Daniel Kertesz)ผู้แทนอนามัยโลกประจําประเทศไทย ว่า ผู้แทนองค์การอนามัยโลกประจําประเทศไทย ชื่นชมประเทศไทยว่าสามารถรับมือกับสถานการณ์โรคโควิด-19 ได้อย่างดีเยี่ยม ไทยเป็นประเทศที่มีการวินิจฉัยผู้ติดเชื้อนอกประเทศจีนได้เป็นประเทศแรก และยังมีความเข้มแข็งในการติดตามผู้ติดเชื้อมารักษา ไม่ให้เกิดการแพร่เชื้อต่อได้อย่างทันท่วงที การที่กระทรวงสาธารณสุขได้ออกมาให้คําแนะนําประชาชนเว้นระยะห่างทางสังคม (Social Distancing) เป็นสิ่งที่ดีมาก เป็นประโยชน์ต่อการควบคุม ป้องกันการแพร่ระบาดของโรคโควิด -19 ได้ดีกว่าการใช้วัคซีน
สําหรับในช่วง 5 วันที่ผ่านมา จํานวนผู้ป่วยที่เพิ่มมากขึ้น ทําให้เกิดข้อกังวลว่าเชื้อโควิด-19 จะแพร่สู่ชุมชน ทําให้การติดตามค้นหาผู้สัมผัสเป็นไปได้ยาก องค์การอนามัยโลกจึงเน้นให้ประชาชนป้องกันกันตนเองด้วย มาตรการหลัก 4 ข้อ คือ 1.ล้างมือด้วยน้ําและสบู่ หรือเจลแอลกอฮอล์บ่อยๆ 2.หลีกเลี่ยงการสัมผัสใบหน้า ป้องกันเชื้อโรคเข้าสู่ร่างกายผ่านทาง ตา จมูก ปาก 3.หากไอ จาม ให้ใช้ข้อพับแขน หรือใช้กระดาษชําระปิด ปาก จมูก และทิ้งใส่ถุงขยะ และล้างมือทันที 4.สําคัญที่สุดคือการเว้นระยะห่างทางสังคม (Social Distancing) มากกว่า 1 เมตร ซึ่งประเทศไทยได้ใช้มาตรการนี้อยู่แล้ว
*************************** 20 มีนาคม 2563
*********************************